laion/Wikipedia-Exotic huggingface dataset:
צ'ארלס סטנלי

צ'ארלס הנרי סטנלי (באנגלית: Charles Henry Stanley;‏ ספטמבר 1819, ברייטון אנגליה- 6 באוקטובר 1901, ניו יורק) היה שחמטאי אנגלי-אמריקאי, אלוף השחמט הראשון של ארצות הברית. בשנת 1839 התמודד סטנלי נגד הווארד סטאונטון בדו-קרב בו נתן לו סטאונטון יתרון של רגלי ומסע. סטנלי ניצח +3 -2 =1 (+ ניצחונות – הפסדים = תוצאות תיקו). בהתמודדות הראשונה על תואר אלוף השחמט של ארצות הברית שהתקיימה בשנת 1845 ניצח סטנלי את אז'ן רוסו מניו-אורליאנס וזכה בתואר. התוצאה +15 =8 -8. סטנלי הגיע מאנגליה לארצות הברית בשנת 1843, ועבד בניו יורק בשגרירות האנגלית. לרעיונותיו מאנגליה הייתה השפעה חזקה על השחמט האמריקאי. אחד מרעיונותיו היה קיום טור קבוע המוקדש לשחמט בעיתונים. סטנלי החל לכתוב טור כזה בעיתון The Spirit of the Times בשנת 1845 ובשנת 1846 החל בכתיבת הביטאון American Chess Magazine. לאחר שרבים אחרים חיקו את רעיונו התחרות אילצה את הביטאון להיסגר. בשנת 1855 ארגן סטנלי את התחרות הראשונה בעולם לפתרון בעיות. בשנת 1846 פרסם סטנלי את הספר הראשון בארצות הברית על דו-קרב בשחמט, 31 Games of Chess . בשנת 1859 את הספר The Chess Player's Instructor and Morphy’s Match Games. בשנת 1857 התמודד סטנלי בדו-קרב מול פול מורפי והפסיד לו בהתמודדות על תואר אלוף ארצות הברית. הגם שמורפי נתן לו יתרון של רגלי ומסע, מורפי ניצח את סטנלי 1–4. בשנת 1860 שב סטנלי לאנגליה, שם השיג את המקום השני בהתמודדות הקונגרס הבריטי לשחמט שנערכה בקיימברידג'. (ניצח: איגנץ קוליש). בשנת 1861 ניצח סטנלי בתחרות לידס. בין השנים 1860–1862 ערך טורי שחמט בעיתונים Manchester Express ו-Guardian. לאחר מכן חזר שוב לארצות הברית. בשנת 1868 הפסיד דו-קרב נגד ג'ורג' הנרי מקנזי. סטנלי סבל עד סוף ימיו מאלכוהוליזם. את עשרים השנים האחרונות של חייו בילה במוסדות רפואיים שונים. סטנלי נישא והוליד בת שנקראה פאולינה, על שמו של מורפי. צ'ארלס סטנלי, באתר צ'סגיימס (באנגלית) מידע כללי צ'ארלס סטנלי, באתר "Find a Grave" (באנגלית)
משפט בנך-שטיינהאוס

משפט בנך-שטיינהאוס, הידוע גם בשם עקרון החסימות במידה שווה, הוא משפט מתמטי יסודי וחשוב באנליזה פונקציונלית. עיקרון זה טוען עבור משפחה של העתקות ליניאריות רציפות על מרחב בנך, שאם יש חסם משותף לכל האופרטורים במשפחה בכל נקודה של המרחב, אז יש חסם אחיד על הנורמה שלהם. משפט זה, יחד עם משפט האן-בנך ומשפט ההעתקה הפתוחה, נחשב לאחד משלוש אבני היסוד של האנליזה הפונקציונלית. גרסה מוקדמת של המשפט הופיעה במאמר של סטפן בנך והוגו שטיינהאוס ב-1927. המשפט הוכח באותו זמן גם על ידי האנס האן. יהי X {\displaystyle X} מרחב בנך ויהי Y {\displaystyle Y} מרחב נורמי כלשהו. תהי F {\displaystyle {\mathcal {F}}} משפחה של העתקות ליניאריות רציפות T α : X → Y {\displaystyle T_{\alpha }\colon X\rightarrow Y} . אם לכל x ∈ X {\displaystyle x\in X} הקבוצה { T α ( x ) : T α ∈ F } {\displaystyle \left\{T_{\alpha }(x):T_{\alpha }\in {\mathcal {F}}\right\}} חסומה, אז גם קבוצת הנורמות { | | T α | | : T α ∈ F } {\displaystyle \left\{||T_{\alpha }||:T_{\alpha }\in {\mathcal {F}}\right\}} חסומה. למשפט חשוב זה יש הוכחה קצרה המסתמכת על משפט הקטגוריה של בייר (Baire). לכל מספר טבעי n {\displaystyle \,n} , נגדיר X n = { x ∈ X : ‖ T α ( x ) ‖ ≤ n , ∀ T α ∈ F } {\displaystyle X_{n}=\left\{x\in X:\|T_{\alpha }(x)\|\leq n,\;\forall T_{\alpha }\in {\mathcal {F}}\right\}} . לפי ההנחה, קיים חסם משותף בכל נקודה, ולכן ⋃ n X n = X {\displaystyle \bigcup _{n}{X_{n}}=X} . הקבוצות X n {\displaystyle X_{n}} הן קבוצות סגורות, משום שהקבוצות   Z n α = { x ∈ X : ‖ T α ( x ) ‖ ≤ n } {\displaystyle \ Z_{n}^{\alpha }=\left\{x\in X:\|T_{\alpha }(x)\|\leq n\right\}} סגורות לכל α {\displaystyle \alpha } בגלל הרציפות של T α {\displaystyle T_{\alpha }} , ולכן החיתוך X n = ⋂ α Z n α {\displaystyle X_{n}=\bigcap _{\alpha }{Z_{n}^{\alpha }}} גם הוא סגור. בתור מרחב מטרי שלם, X {\displaystyle X} הוא מרחב בייר ("מרחב מקטגוריה שנייה"), ולכן אחת מהקבוצות X n {\displaystyle X_{n}} מכילה כדור פתוח: יש δ > 0 {\displaystyle \delta >0} ו- x 0 ∈ X n {\displaystyle x_{0}\in X_{n}} כך שאם ‖ x − x 0 ‖ < δ {\displaystyle \|x-x_{0}\|<\delta } אזי x ∈ X n {\displaystyle x\in X_{n}} . נותר לתרגם את העובדה הזו לחסם המבוקש. תהי z ∈ X {\displaystyle z\in X} נקודה כך ש- ‖ z ‖ ≤ δ / 2 {\displaystyle \|z\|\leq \delta /2} , אז לפי אי-שוויון המשולש ‖ T ( z ) ‖ = ‖ T ( x 0 + z ) − T ( x 0 ) ‖ ≤ ‖ T ( x 0 + z ) ‖ + ‖ T ( x 0 ) ‖ ≤ 2 n {\displaystyle \|T(z)\|=\|T(x_{0}+z)-T(x_{0})\|\leq \|T(x_{0}+z)\|+\|T(x_{0})\|\leq 2n} , וזאת לכל T ∈ F {\displaystyle T\in {\mathcal {F}}} . מכאן נובע שלכל y ∈ X {\displaystyle y\in X} מנורמה 1 {\displaystyle 1} , מתקיים ‖ T ( y ) ‖ = 2 δ ‖ T ( 1 2 δ y ) ‖ ≤ 2 δ ⋅ 2 n {\displaystyle \|T(y)\|={\frac {2}{\delta }}\|T({\frac {1}{2}}\delta y)\|\leq {\frac {2}{\delta }}\cdot 2n} , כלומר ‖ T ‖ ≤ 4 n / δ {\displaystyle \|T\|\leq 4n/\delta } . זהו חסם אחיד על הנורמות של ההעתקות הליניאריות במשפחה F {\displaystyle {\mathcal {F}}} . הערה. הוכחה זו מספיקה גם אם מחלישים את ההנחה המקורית, ומניחים רק שקבוצת הנקודות x ∈ X {\displaystyle x\in X} שעבורן { T α ( x ) : T α ∈ F } {\displaystyle \left\{T_{\alpha }(x):T_{\alpha }\in {\mathcal {F}}\right\}} חסומה, היא קבוצה מקטגוריה שנייה. משפט בנך-שטיינהאוס, באתר MathWorld (באנגלית)
הזמנה לחתונה

הזמנה לחתונה היא מסר, שבאמצעותו בני זוג העומדים להתחתן, כמו גם הוריהם של בני זוג אלה, מזמינים את קרוביהם וידידיהם להשתתף בטקס החתונה. הדרך המקובלת להזמנה זו היא באמצעות מכתב מודפס, שאליו נלווים אמצעים תקשורת נוספים, כגון שיחת טלפון, דואר אלקטרוני וכדומה. ההזמנה לחתונה כוללת את שמות בני הזוג הנישאים, את מקום עריכת החתונה ומועדה. אל פרטים בסיסיים אלה נלווים פרטים נוספים, כרצון מנסחי ההזמנה ומעצביה. בישראל מקובל להוסיף למשל את שמות הוריהם של בני הזוג. בציבור החרדי מקובל בדרך כלל שהוריי הנישאים חתומים על ההזמנה, ולא בני הזוג. במגזרים מסוימים שמרניים יותר, ייתכן גם ששם האישה יושמט וההזמנה תישלח רק בשם אבות החתן והכלה או בשם פלוני ורעייתו, ללא אזכור שמה של האישה. התפתחות תעשיית ההזמנות לחתונה משיקה פחות או יותר להתפתחות הדפוס ותעשיית הנייר וככל שאלה האחרונים ידעו להעמיד לרשות המזמינים כלים טובים יותר כן חלו שנויים במראה, בצורה, ובתכנים של ההזמנות לחתונה. טרם התפתחות הדפוס ההכרזה על הנישואין הייתה נמסרת לציבור בפי הגבאי בבית הכנסת כחלק מן ההודעות האחרות אותן היה מוסר לציבור על אירועים שונים בחיי הקהילה, ובכרזות מעוטרות בסמלים ובפסוקים יהודיים שנכתבו בכתב ידם של המזמינים או הוזמנו על ידם אצל סופר סת"ם והיו נתלים במקומות ציבוריים בשכונה היהודית ובאמצעותם אף נמסרו פרטים על ייחוסם של החתן והכלה, זמן ומקום האירוע. עם התפתחות הדפוס והופעתן של מכונות הבלט הראשונות בארץ ישראל בתחילת המאה ה-20 החל הייצור הסדרתי של ההזמנות שהטקסט בהן היה יצוק באותיות עופרת שהיו מטביעות את הטקסטים על גבי הנייר ובהמשך עם הופעת הצינקוגרפיה אף החלו לשלב בטקסט ציורים ואיורים, בעלי אופי דתי בדרך כלל. בשלהי המאה ה-20 ועם התפתחותו של דפוס האופסט החלו ההזמנות לחתונה לזכות לעדנה גוברת והולכת. תחילה כיכבו בישראל ההזמנות עם המרכבה המפוארת הרתומה לשני סוסים בווריאציות שונות שלכולן מכנה משותף אחד: הפרש/רכב המהולל הניצב בחזית והאוחז בשוט ומאחור ניבטות דמויותיהן של החתן והכלה, זה (החתן) לבוש בהידור ופניו מקרינות ארשת מרצינה ורוב דעת ללמדך כי הוא בן טיפוחיה של האם היהודייה, עורך דין, מהנדס או רופא, ולידו הכלה החסודה, תמה ורבת חסד וחמלה, לבושה בשמלה משתפלת ובידה זר הפרחים. מלחמת ששת הימים והניצחון הגדול על צבאות ערב, ובעקבותיו האופוריה ששטפה את הארץ, מצאו את ביטוים בקטלוגים חדשים שבהם יכול היה הזוג לבחור הזמנות לחתונה גדולות מעוטרות בהטבעות זהב וכסף וכן הזמנות על רקע ירושלים המשוחררת. בשנות התשעים החלו להופיע הזמנות עם ציורים צבעוניים, קריקטורות וקומיקס, וטקסט החורג מן המקובל וכתוב ביד חופשית. מדיה וקבצים בנושא הזמנה לחתונה בוויקישיתוף חן מלול, הספרייה הלאומית, גלגולה של הזמנה: "כבדוני נא להתעלס איתי באהבים", באתר ynet, 13 בפברואר 2020 ארכיון אוסף הזמנות, בספרייה הלאומית
נבחרת איי בהאמה בכדורגל

נבחרת בהאמה בכדורגל היא נבחרת הכדורגל הלאומית של איי בהאמה. הנבחרת שייכת לפדרציית ה-CONCACAF. הדירוג הנוכחי של נבחרת בהאמה ברשימת הדירוג של פיפ"א, הוא המקום ה-205 בעולם, נכון ל-19 בספטמבר 2024; הניקוד הוא 817.25 – ירידה של 2 נקודות לעומת ניקוד קודם. דירוג השיא 138 נמדד לראשונה בספטמבר 2006, והדירוג הנמוך ביותר 210 נמדד לראשונה בספטמבר 2018. 1930 עד 1994 - לא נכנסה 1998 - פרשה 2002 עד 2010 - לא העפילה 2014 - פרשה 2018 עד 2022 - לא העפילה 1991 עד 1998 - לא השתתפה 2000 - לא העפילה 2002 - פרשה 2003 - לא השתתפה 2005 - פרשה 2007 - לא העפילה 2009 עד 2017 - לא השתתפה 2019 עד 2023 - לא העפילה משחקי תיקו כוללים גם משחקים שהוכרעו בבעיטות הכרעה מדיה וקבצים בנושא נבחרת איי בהאמה בכדורגל בוויקישיתוף דירוג לנבחרות לאומיות לגברים באתר פיפ"א החל מאוגוסט 1993 – אז החל דירוג פיפ"א לנבחרות גברים בכלל ערך זה הוא קצרמר בנושא כדורגל. אתם מוזמנים לתרום לוויקיפדיה ולהרחיב אותו.
נבחרת גרנדה בכדורגל

נבחרת גרנדה בכדורגל היא נבחרת הכדורגל הלאומית של מדינת גרנדה מהאיים הקאריביים. ושייכת לפדרציית ה-CONCACAF. הדירוג הנוכחי של נבחרת גרנדה ברשימת הדירוג של פיפ"א, הוא המקום ה-173 בעולם, נכון ל-19 בספטמבר 2024; הניקוד הוא 946.70 – ללא שינוי לעומת ניקוד קודם. דירוג השיא 88 נמדד לראשונה ביולי 2009, והדירוג הנמוך ביותר 176 נמדד לראשונה בדצמבר 2007. גרנדה מעולם לא העפילה למשחקי גביע העולם בכדורגל. העפילה שלוש פעמים למשחקי גביע הזהב, אך הפסידה בכל משחקיה. 1930 עד 1978 - לא נכנסה 1982 - לא העפילה 1986 - פרשה 1990 עד 1994 - לא נכנסה 1998 עד 2022 - לא העפילה משחקי תיקו כוללים גם משחקים שהוכרעו בבעיטות הכרעה משחקי תיקו כוללים גם משחקים שהוכרעו בבעיטות הכרעה דירוג לנבחרות לאומיות לגברים באתר פיפ"א החל מאוגוסט 1993 – אז החל דירוג פיפ"א לנבחרות גברים בכלל
חוף היורה

חוף היורה (באנגלית: Jurassic Coast) הוא אתר מורשת עולמית השוכן בחוף התעלה האנגלית. האתר מתחיל באורקומב פוינט הסמוכה לאקסמות' שבמזרח דבון, ומשתרע לאורך 155 ק"מ עד לסלעי הארי הזקן שבמזרח דורסט. ניתן ללכת לאורך כל החוף באמצעות שביל המכונה "נתיב החוף הדרום-מערבי". החוף מורכב ממגוון צוקים המתוארכים למזוזואיקון, המתעדים היסטוריה גאולוגית של למעלה מ-180 מיליון שנים. באתר יש מספר תצורות גאולוגיות ייחודיות, בנוסף לדוגמות של תצורות קרקע שונות, הכוללות קשת טבעית בדרדל דור, המבנה של מפרץ ללוורת' והאי פורטלנד. חוף צ'סיל הוא דוגמה לחוף סערה ולטומבולו. בחוף יש רצועות של קווי חוף תואמים ולא-תואמים. בשל מאפייניו הגאולוגיים החוף הוא מושאם של כמה מחקרי שדה בינלאומיים. אחת החוקרות הידועות שפעלו באזור זה היא הפליאונטולוגית מרי אנינג שחקרה את המאובנים של קו בחוף באזור העיירה ליים רג'יס, וגילתה את המאובן השלם הראשון של איכתיוזאורוס. הנקודה הגבוהה ביותר בחוף יורה, ובחוף הדרומי של אנגליה בכלל, היא גולדן קאפ המגיעה לגובה של 191 מטרים. במהלך מלחמת העולם השנייה חלקים מהחוף הפכו לרכושו של משרד המלחמה הבריטי. אחד מהבסיסים הגדולים של הצי המלכותי הוקם בנמל פורטלנד, אך בתקופה מאוחרת יותר הוא נסגר. רוב בסיס הצבא הבריטי שבבובינגטון קיים גם כיום, ושטחים נרחבים של אדמה, ועדיין יש הגבלות גישה לשטחים נרחבים הכוללים בין השאר את קטע החוף בין ללוורת' לקימרידג' וכפר הרפאים טיינהאם. חלק מקטעי החוף שליד אקסמות' שימשו גם כן לאימונים בזמן המלחמה, אך לאחר סוף המלחמה הוחזרו לרשות הציבור. חלקים מהחוף, בעיקר ליד פורטלנד, נחשבים למסוכנים מאוד ובמקרים רבים לאורך ההיסטוריה ניתן היה לצפות בהם על הריסות של כלי שיט. ב-18 בינואר 2007 התרחש אחד האסונות הגדולים ביותר כאשר אוניית מכולות עלתה על החוף בברנסקומב שליד סידמות', ואיבדה חלקים גדולים ממטענה והדלק שלה. ב-6 במאי 2008 התרחשה מפולת קרקע שגרמה להרס של קטע חוף באורך 400 מטרים. המפולת תוארה כגרועה ביותר שהתרחשה במאה השנים האחרונות. בתוכנית הטלוויזיה "שבעת הפלאים הטבעיים" הוצג האתר כאחד מפלאי החוף המערבי של הממלכה המאוחדת, ובסקר קוראים של הרדיו טיימס שנערך ב-2005 החוף נבחר לפלא הטבעי החמישי בחשיבותו בבריטניה. מדיה וקבצים בנושא חוף היורה בוויקישיתוף אתר האינטרנט הרשמי של חוף היורה השביל הלאומי נתיב דרום מערב החוף כתבה על החוף באתר נשיונל ג'יאוגרפיק דיווח ב-BBC ניוז, 2007 דיווח ב-BBC ניוז, 2008
ז'אן-פול מארה

ז'אן פול מארָה (בצרפתית: Jean-Paul Marat;‏ 24 במאי 1743 – 13 ביולי 1793) היה רופא, פיזיקאי, עיתונאי ופוליטיקאי צרפתי יליד שווייץ וממוצא איטלקי סרדיני שחי שנים רבות בבריטניה ובהולנד, אך נודע בעיקר בעקבות פעולותיו כמהפכן צרפתי. מארה היה חבר ומנהיג בסיעת היעקובינים הקיצונית במהלך המהפכה וממייסדי שלטון הטרור בתקופה זו. התבטאותו בעיתוניו התאפיינה בחריפות חסרת פשרות בהתייחסו לממשל ול"אויבי המהפכה". מארה היה אחד מקולותיה הקיצוניים ביותר של המהפכה הצרפתית, והוא נתן אור לדעותיו לא רק בעיתון אלא גם בנשיאת נאומים ציבוריים מלהיבים ביותר והתבטאויותיו הקיצוניות היוו מצע לאופייה האלים של המהפכה. לאחר הפיכת ה-10 באוגוסט 1792 נחשב לאחד משלושת האישים החזקים ביותר בצרפת, יחד עם ז'ורז' דנטון ומקסימיליאן רובספייר. בהכשרתו היה מארה רופא, שלמד רפואה באוניברסיטת מונפלייה וסיים את לימודיו ב-1775 באוניברסיטת סנט אנדרוז בסקוטלנד. עבד כרופא, בין השאר, בשירות הרוזן ד'ארטואה ופרסם מספר עבודות - על מחלת הזיבה ועל מחלות העיניים. בנוסף התעניין באופטיקה ובפיזיקה בכלל וערך ניסויים וכתב גם בתחומים אלה. מארה חדר לחוגי הפוליטיקה והיה לאחד הקיצונים שבדוברי המהפכה הצרפתית. כבר בשלב מוקדם יחסית של המהפכה, כחבר מועדון הקורדליירים, קרא לחיסול השלטון המלוכני בצרפת ויצא נגד המהפכנים שנקטו בגישה מתונה יותר. הוא ייסד את העיתון "ידיד העם" (L'Ami du peuple), שעל דפיו פרסם את דעותיו הקיצוניות וקרא להוציא להורג את כל מתנגדי המהפכה. מארה נרצח בביתו בעודו רוחץ באמבט רפואי על ידי שארלוט קורדה, חברה בסיעה הז'ירונדינית (סיעת מרכז ליברלית). עקב מחלת עור ממנה סבל, נהג מארה לשהות באמבט במשך שעות ובזמן זה לכתוב את מכתביו ולנהל את עבודתו. שארלוט הגיעה לדירתו באמתלה כי ברשותה מידע רב חשיבות עבורו. על אף מחאותיה של אשתו,סימון אבררד (Simone Évrard)(צר') אישר מארה לשארלוט להגיע לדירתו ולהיכנס לחדר עבודתו - האמבטיה בה שהה. לאחר שיחה קצרה בין השניים, בה דיווחה לו שארלוט על המידע שברשותה היא הוציאה סכין שהביאה עמה ודקרה את מארה בחזהו. מארה מת במקום. נטען כי מניעיה של שארלוט לרצח היו השתייכותה לענף עני של משפחת המלוכה, שאחיה נמלט יחד עם קרובי המשפחה המלכותית וכי היא ביקשה לנקום את מותם של חבריה. רציחתו של מארה עוררה תגובות נזעמות בקרב היעקובינים והביאה להוצאתה להורג של מארי אנטואנט ולטבח באויביהם המלוכניים והז'ירונדינים כאחד. במשפטה, טענה שארלוט כי היא ביצעה את הרצח לבדה וכי "הרגתי אדם אחד כדי להציל 100,000". היא הוצאה להורג בגיליוטינה ב-17 ביולי 1793. "מות מארה" (בצרפתית: La Mort de Marat) הוא ציור שמן מאת הצייר הנאו קלאסי ז'אק-לואי דויד. הציור מתאר את מארה מיד לאחר מותו והוא אחד הדימויים המזוהים ביותר עם המהפכה הצרפתית. מדיה וקבצים בנושא ז'אן-פול מארה בוויקישיתוף ז'אן-פול מארה, ברשת החברתית Goodreads ז'אן-פול מארה, באתר אנציקלופדיה בריטניקה (באנגלית) כתבי ז'אן-פול מארה בפרויקט גוטנברג (באנגלית) ז'אן-פול מארה, באתר "Find a Grave" (באנגלית) ז'ן פול מרה (1743-1793), דף שער בספרייה הלאומית Andress, David (2005) The Terror: The Merciless War for Freedom in Revolutionary France, New York: SFG Books.
NetBeans

NetBeans היא סביבת פיתוח משולבת חינמית השייכת לקטגוריית הקוד הפתוח. אפשר לפתח בה אפליקציות שולחניות, אפליקציות אינטרנט ואפליקציות לסלולרי באמצעות שפות התכנות PHP, Java, C++, C ובעבר גם ב-Ruby. NetBeans מותאמת לפלטפורמות רבות, כולל: חלונות, לינוקס, מק וסולריס. NetBeans החלה בשנת 1997 כפרויקט סטודנטים בפקולטה למתמטיקה ופיזיקה באוניברסיטת קארל בפראג. חברה נוסדה כתוצאה מן הפרויקט ומוצר מסחרי של NetBeans הושק, עד שחברת סאן מיקרוסיסטמס רכשה את המוצר בשנת 1999 והפכה אותו לקוד פתוח ביוני 2000. מאז, NetBeans היא סביבת פיתוח חינמית המבוססת על קוד פתוח וממשיכה להתפתח על ידי הקהילה. בניית GUI – בניית ממשקי משתמש ויזואליים (ממשקי Swing) בעזרת העיקרון של "בחר וגרור". המפתח יכול לבחור רכיב Swing, לגרור אותו ולהציב אותו בחלון העריכה. NetBeans יוצר אוטומטית קוד Java המתאים לאותו רכיב. פרופיל – המשתמשים יכולים ליצור תרשים של הזיכרון, CPU ותהליכונים על מנת לעקוב ולפתור בעיות זיכרון. מדיה וקבצים בנושא NetBeans בוויקישיתוף אתר האינטרנט הרשמי של NetBeans (באנגלית) NetBeans, ברשת החברתית פייסבוק NetBeans, ברשת החברתית אקס (טוויטר) NetBeans, סרטונים בערוץ היוטיוב
אוניברסיטת ג'ון מורס

אוניברסיטת ג'ון מורס (באנגלית: Liverpool John Moores University) היא אוניברסיטה בריטית הממוקמת בליברפול. האוניברסיטה נקראת על שם איש העסקים ג'ון מורס שתרם סכומי כסף גדולים למוסד. היא הוכרה כאוניברסיטה בשנת 1992 והצטרפה לשתי האוניברסיטאות הוותיקות יותר בעיר ליברפול. נכון לשנת 2014 לומדים באוניברסיטת ג'ון מורס יותר מ-20,000 סטודנטים, מתוכם 17,835 תלמידי תואר ראשון. בשנת 2007 כיהן דוקטור בריאן מיי, הגיטריסט של להקת קווין, כנשיא האוניברסיטה. בשנת 2013 הוחלף מיי בבריאן לווסון. האוניברסיטה הוקמה תחילה כמוסד ללימודי מכניקה ב-1823, ולאורך השנים התווספו אליה מספר קולג'ים סמוכים שהוקמו. ב-1970 הוכר המקום כמוסד הפוליטכני של ליברפול. מ-1892 עוסק המוסד גם בלימודים ימיים, בקולג' הימי של ליברפול שהוקם בו. ב-1992 הוכר המוסד כאוניברסיטה והתווסף לו שם התורם, ג'ון מורס. באוניברסיטת ג'ון מורס חמש פקולטות: הפקולטה לאמנות ומדעי החברה הפקולטה לחינוך, בריאות וקהילה הפקולטה למדעים הפקולטה להנדסה וטכנולוגיה בית הספר למנהל עסקים לאוניברסיטה שלושה קמפוסים. קמפוס העיר: הכולל את הפקולטה להנדסה, הפקולטה למדעים והפקולטה לחינוך, בריאות וקהילה. שוכן במרכז העיר ליברפול. קמפוס מאונט פלזנט: בו פועלת הפקולטה לאמנות ומדעי החברה ובית הספר למנהל עסקים. קמפוס מארש: הקמפוס כולל מתקנים של הפקולטה לחינוך ואת רוב מתקני הספורט של האוניברסיטה. ממוקם דרומית למרכז העיר ליברפול. אוניברסיטת ליברפול מדיה וקבצים בנושא אוניברסיטת ג'ון מורס בוויקישיתוף אתר האינטרנט הרשמי של אוניברסיטת ג'ון מורס אתר האינטרנט הרשמי של אוניברסיטת ג'ון מורס (באנגלית) אוניברסיטת ג'ון מורס, ברשת החברתית אקס (טוויטר) About Liverpool John Moores University, אתר אוניברסיטת ג'ון מורס Campus - University of the city, אתר אוניברסיטת ג'ון מורס ערך זה הוא קצרמר בנושא אוניברסיטאות ומכללות ובנושא אנגליה. אתם מוזמנים לתרום לוויקיפדיה ולהרחיב אותו.
נבחרת דומיניקה בכדורגל

נבחרת דומיניקה בכדורגל (באנגלית: Dominica national football team) היא נבחרת הכדורגל הלאומית של דומיניקה. שייכת לפדרציית ה-CONCACAF. הדירוג הנוכחי של נבחרת דומיניקה ברשימת הדירוג של פיפ"א, הוא המקום ה-181 בעולם, נכון ל-19 בספטמבר 2024; הניקוד הוא 916.73 – ללא שינוי לעומת ניקוד קודם. דירוג השיא 128 נמדד לראשונה בנובמבר 2010, והדירוג הנמוך ביותר 198 נמדד לראשונה ביולי 2009. 1930 עד 1994 - לא נכנסה 1998 עד 2022 - לא העפילה 1991 - לא השתתפה 1993 עד 2002 - לא העפילה 2003 - פרשה 2005 עד 2023 - לא העפילה משחקי תיקו כוללים גם משחקים שהוכרעו בבעיטות הכרעה דירוג לנבחרות לאומיות לגברים באתר פיפ"א החל מפברואר 1995 – אז החל דירוג פיפ"א לנבחרת זו ערך זה הוא קצרמר בנושא כדורגל. אתם מוזמנים לתרום לוויקיפדיה ולהרחיב אותו.
נבחרת איי טרקס וקייקוס בכדורגל

נבחרת איי טרקס וקייקוס בכדורגל היא נבחרת הכדורגל הלאומית של איי טרקס וקייקוס. הנבחרת שייכת לפדרציית ה-CONCACAF. הדירוג הנוכחי של נבחרת איי טרקס וקייקוס ברשימת הדירוג של פיפ"א, הוא המקום ה-206 בעולם, נכון ל-19 בספטמבר 2024; הניקוד הוא 802.81 – ללא שינוי לעומת ניקוד קודם. דירוג השיא 158 נמדד לראשונה בפברואר 2008, והדירוג הנמוך ביותר 211 נמדד לראשונה באוקטובר 2018. 1930 עד 1998 - לא התמודדה 2002 עד 2026 - לא העפילה 1991 עד 1998 - לא השתתפה 2000 - לא העפילה 2002 עד 2003 - לא השתתפה 2005 - פרשה 2007 - לא העפילה 2009 עד 2013 - לא השתתפה 2015 - לא העפילה 2017 - לא השתתפה 2019 עד 2023 - לא העפילה משחקי תיקו כוללים גם משחקים שהוכרעו בבעיטות הכרעה דירוג לנבחרות לאומיות לגברים באתר פיפ"א החל ממרץ 1999 – אז החל דירוג פיפ"א לנבחרת זו ערך זה הוא קצרמר בנושא כדורגל. אתם מוזמנים לתרום לוויקיפדיה ולהרחיב אותו.
באיון

באיון (צרפתית: Bayonne, אוקסיטנית ובסקית: Baiona) היא עיר וקומונה בדרום מערב צרפת, הממוקמת במקום התמזגותם של הניב והאדור. העיר היא חלק ממחוז הפירנאים האטלנטיים שבחבל אקיטן החדשה. יחד עם הערים השכנות אנגלט, ביאריץ, סן-ז'אן-דה-לוז, ומספר קומונות קטנות אחרות, יוצרת באיון אזור אורבני בו מתגוררים כ-178,965 תושבים, נכון לשנת 1999. בעיר באיון עצמה מתגוררים כ-44,300 תושבים, נכון לשנת 2004. הקומונות באיון, ביאריץ ואנגלט מאוחדות מאז 1999 באינטרקומונה הנקראת קומונוטה ד'אגלומרסיון דה באיון-אנגלט-ביאריץ. באיון היא העיר הגדולה ביותר בלאבורד, והיא חלק מחבל הבסקים הצרפתי. הר באיון בהרי רואן בצפון האי אלכסנדר שבאנטארקטיקה נקרא על שם העיר. ספרד פמפלונה, נווארה, ספרד ארצות הברית דייטונה ביץ', פלורידה, ארצות הברית גאורגיה כותאיסי, גאורגיה מדיה וקבצים בנושא באיון בוויקישיתוף אתר האינטרנט הרשמי של באיון (בצרפתית) באיון, באתר אנציקלופדיה בריטניקה (באנגלית) ביון (צרפת), דף שער בספרייה הלאומית באיון, ברשת החברתית פייסבוק באיון, ברשת החברתית אקס (טוויטר) באיון, ברשת החברתית אינסטגרם ערך זה הוא קצרמר בנושא צרפת. אתם מוזמנים לתרום לוויקיפדיה ולהרחיב אותו.
בובי טימונס

בובי טימונס (באנגלית: Bobby Timmons‏; 19 בדצמבר 1935 - 1 במרץ 1974) היה פסנתרן ג'אז ומלחין אשר התפרסם בעיקר בנגינתו לצד ארט בלייקי בתור הפסנתרן של מבשרי הג'אז בין השנים 1958–1961 (עם הפסקה קצרה שבה הוחלף על ידי ולטר בישופ). הלחן המפורסם ביותר של טימונס הוא "Moanin'" אשר נהיה לאחד מהלהיטים הגדולים ביותר של מבשרי הג'אז. טימונס נולד כרוברט הנרי "בובי" טימונס (באנגלית: Robert Henry "Bobby" Timmons) בפילדלפיה. כמו מוזיקאים רבים, גם טימונס פרץ בזכות ארט בלייקי כנגן במבשרי הג'אז. למעשה הוא היה הפסנתרן הראשון שהתגלה בהרכב, ואחד הפסנתרנים שנתנו את הטון בתחילת הדרך. הקטע המפורסם ביותר שהלחין טימונס, כאמור, הוא "Moanin'" אשר נהיה לשיר הנושא של האלבום הראשון שלו עם מבשרי הג'אז, ולאחד השירים המוכרים והחשובים של ההרכב. לקראת סוף העבודה עם מבשרי הג'אז, החל טימונס להקליט גם כמוביל הרכבים. אלבומו הראשון כמוביל היה בטריו עם סם ג'ונס (קונטרבס) וג'ימי קוב (תופים), האלבום נקרא "This Here Is Bobby Timmons" והוא הופק ב-1960. אחד השירים באלבום הוא "Dat Dere" השיר השני הכי מוכר של טימונס. לאחר צאת האלבום המשיך להקליט אלבומי סולו בהרכבים קטנים יחסית, לרוב עם מוזיקאים חשובים ומוכרים (כולל את ארט בלייקי). בסוף שנות השישים הקליט טימונס הקלטה עם תזמורת של מוזיקאי צמרת, כולל למשל את רון קרטר, ג'ימי קוב ובילי היגינס. לאחר שהקריירה שלו דעכה לאיטה, בובי טימונס נפטר ב-1 במרץ 1974, בניו יורק. טימונס היה מהפסנתרנים הראשונים בהארד בופ וסגנונו השפיע רבות על הסוגה. סוגת ההארד בופ מתאפיינת בכך שהיא משלבת את הבי בופ עם מרכיבים מוזיקליים שונים, הסגנון של טימונס היה שילוב של גוספל ופאנק בתוך הג'אז. הוא אמנם לרוב לא היה מחוכם מבחינה הרמונית אך הצד החזק שלו היה הגרוב המיוחד שלו, והאנרגיות הרבות שהוא הכניס למוזיקה. טימונס היה בעל ביטחון עצמי נמוך, והיה זקוק לעידודם של מוזיקאים אחרים, למשל, ארט בלייקי. כמו כן הייתה לטימונס נטייה קשה לאלכוהוליזם, מה שהוביל למותו. The Penguin Guide to Jazz on CD בובי טימונס, במסד הנתונים הקולנועיים IMDb (באנגלית) בובי טימונס, באתר Last.fm (באנגלית) בובי טימונס, באתר AllMusic (באנגלית) בובי טימונס, באתר MusicBrainz (באנגלית) בובי טימונס, באתר Discogs (באנגלית) בובי טימונס, באתר SecondHandSongs
מבואות יריחו

מבואות יריחו היא התנחלות הממוקמת בדרום בקעת הירדן, צפונית ליריחו, בגובה של כ-150 מטר מתחת לפני הים. היישוב שייך למועצה אזורית ערבות הירדן. מבואות יריחו נמצאת באזור בקעת נחל עוג'ה המוכר גם בשם בקעת ייט"ב, אזור הנמצא מעט גבוה מלב בקעת הירדן ממזרח לבקעה. היישוב נוסד בשנת 1999 כתחנת מחקר ופיתוח לניסויים חקלאים אך במהרה נהפך, ללא אישור חוקי, ליישוב קהילתי בעל גוון חקלאי. בשנת 2004 הצטרפו ליישוב כ-14 משפחות ובשנת 2006 התגוררו במבואות יריחו 21 משפחות. כיום מונה מבואות יריחו 57 משפחות (כ-400 נפשות). משפחות היישוב שומרות על אורח חיים דתי. ביישוב פועלים משפחתון, גן ילדים, משחקיה לגיל הרך, מקווה טהרה ובית כנסת. ליישוב שטחים חקלאיים, וחלק מהתושבים עוסקים בגידול תמרים וצאן. מוסד נוסף ביישוב הוא חוות "גינת עדן", שמהווה מסגרת לימודית-חקלאית-טיפולית, שהחלה כמסגרת פרטית ובהמשך השנים נלקחה לחסות הרווחה. תלמידות החווה גרות במתחם החווה (בצמוד ליישוב) ועובדות בצוותים שונים: חקלאות, רכיבה טיפולית ואילוף, עיזים הכנת גבינות ומוצרים נוספים, קדרות (קרמיקה). ב-15 בספטמבר 2019 קיימה ממשלת ישראל ישיבה במקום, בה הסדירה את חוקיות היישוב. ב-10 באוקטובר אישרה מועצת התכנון העליונה להפקדה בניית 182 יחידות דיור ומוסדות חינוך. על פי נתוני מועצת יש"ע לשנת 2022, מבואות יריחו הוא היישוב היהודי שצומח הכי מהר ביהודה ושומרון, עם אחוז גידול של 40%. מדיה וקבצים בנושא מבואות יריחו בוויקישיתוף אתר האינטרנט הרשמי של מבואות יריחו מבואות יריחו, ברשת החברתית פייסבוק מבואות יריחו, באתר המועצה האזורית בקעת הירדן שירה אליצור, ‏הסיפור של נחלה: גינת עדן משנה עולם, באתר "סרוגים", 14 ביולי 2020 אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 עו"ד טליה ששון, חוות דעת(ביניים) בנושא מאחזים בילתי מורשים, באתר משרד ראש הממשלה, ‏2005 הגידול המרשים של מבואות יריחו, אמנה - ביטאון תנועת ההתיישבות, גיליון 15 "משפחתון" לבנות תיכון קשות למידה – במבואות יריחו, אמנה - ביטאון תנועת ההתיישבות, גיליון 19, יולי 2006 חזקי ברוך, מנדלבליט הסיר התנגדותו הממשלה אישרה את הסדרת מבואות יריחו, באתר ערוץ 7, 15 בספטמבר 2019 חזקי ברוך, אושרה התב"ע של מבואות יריחו, באתר ערוץ 7, 10 באוקטובר 2019 דו"ח נתוני אוכלוסייה ביהודה שומרון ובקעת הירדן – נכון לינואר 2023 באתר מועצת יש"ע